ნაკუთვნეული
ნაკუთვნეული, მრგვალოპორთა (მრგვალფოთლიანი), ნაგუთნეული, ნაგუთნოური, ნაკუთნოული, ნაკუთნოური — ქართული აბორიგენული წითელყურძნიანი საყურძნე ვაზის ჯიში რაჭა-ლეჩხუმიდან. განეკუთვნება რაჭა-ლეჩხუმის ვაზის იშვიათ ჯიშთა ჯგუფს და სხვაგან არსად გვხვდება. ძირითადად გავრცელებულია: ორბელში, უსახელოში, ცაგერში, ამბროლაურის მუნიციპალიტეტში სხვადასხვა ჯიშის ვენახებში შერეული სახით.